Yaki da ta’addanci: Gwamnatin Amurka ta sanar da antaya ma Najeriya dala miliyan 102 ▷ Legit.ng
Yaki da ta’addanci: Gwamnatin Amurka ta sanar da antaya ma Najeriya dala miliyan 102
9 months ago 2138 views by Muhammad Auwal
Gwamnatin kasar Amurka ta sanar da baiwa Najeriya tallafi makudan kudi har dala miliyan 102, kimanin naira biliyan 3.9 kenan, da nufin tallafa ma kasar a kokarin da take yi na share hawayen mutanen da rikicin Boko Haram ya daidaita.
Kamfanin dillancin labaru, NAN, ta ruwaito gwmanatin Amurka tace za’a yi amfani da kudin ne wajen samar ma yan gudun hijira wurin zama, abinci, magunguna da kuma samar musu da ingantaccen tsaro.
Majiyar Legit.ng ta ruwaito sanarwar na cewa: “rikicin Boko Haram da aka kwashe kusan shekaro 10 ana fama da shi ya sabbaba matsaloli da dama ga mutane, wanda yayi sanadin mutuwar mutum miliyan biyu, yayin da wasu miliyan 11 ke cikin mawuyacin hali
“Muna sa ran yin amfani da kudin wajen samar wurin zama, abinci, magunguna, tsaftataccen ruwan sha ga yan gudun hijira tare da baiwa mata da aka yi ma fyade kulawa, da kuma marayu, haka zalika muna fata masu ruwa da tsaki zasu lalubo hanyar dawo da zaman lafiya a yankin.” Inji su.
Wani bincike ya nuna cewara watan Mayu shekarar 2018, akwai mutane miliyan 2.3 dake halin tsananin bukatar abinci, tsaro, bugu da kari a gaba daya yankin Arewa maso gabas akwai mutane miliyan 7.7 dake bukatar agaji.
Hausa NewsRikicin AddiniRikicin MakiyayaDonald Trump
List of courses under art department GOtv Africa Nursing schools in Nigeria Art courses Korede Bello biography
Wata yar Najeriya ta cafki wani babban mukami a Majalisar dinkin Duniya